11. ΑΝΑΓΚ. ΝΟΜΟΣ υπ’ αριθ. 557 της 26/26 Σεπτ. 1945 (ΦΕΚ Α΄ 236) Περί τροποποιήσεως διατάξεων του Α.Ν. 344/1936 «περί προμηθειών της Ναυτικής Υπηρεσίας». Άρθρ.1.-1.Όπου εν τω Α.Ν. 344/1936 «περί προμηθειών της Ν. Υπηρεσίας» αναφέρεται ο συντετμημένος τίτλος Α.Ν.Δ.Σ., ούτος αντικαθίσταται δια του Α.Ν.Σ. (Ανώτατον Ναυτικόν Συμβούλιον). 2.Όπου εν τω παρόντι Νόμω αναφέρεται άρθρον και παράγραφος άνευ ετέρου προσδιορισμού, νοείται ως τοιούτον το αντίστοιχον άρθρον και παράγραφος του Α.Ν. 344/1936 «περί προμηθειών της Ν. Υπηρεσίας». Άρθρ.2-9.(Τροποποιούνται τα άρθρ. 1, 6, 8, 11, 14, 16, 25, 27 και 28 του Α.Ν. 344/1936). Άρθρ.10.-1.Η παρ. 2 του άρθρ. 32, ως και το εδάφ. ς της μόνης παραγράφου του άρθρ. 33 καταργούνται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 